Ung norsk kona fannst myrt í nótt á bílastæði í Mandal í Noregi . Unnusti konunnar var handtekinn í dag , grunaður um morðið . Konan lætur eftir sig 8 ára gamlan son og á vef Pressunnar í dag kom fram að faðir drengsins sé Íslendingur . Konan hét Heidi Thisland Jensen og var 28 ára að aldri . Pressan hefur eftir heimildum að Heidi hafi búið í Vestmannaeyjum um tíma . Fram kemur á vef norska útvarpsins , að unnusti konunnar , sem hefur áður komið við sögu norsku lögreglunnar , hélt upp á 25 ára afmæli sitt í gær . Eftir afmælisveisluna ætluðu hann og unnusta hans í bæinn en ekki er vitað um ferðir þeirra frá klukkan 23 til rúmlega 3 í nótt þegar Heidi fannst eftir að hún hringdi í lögreglu og sagði að hún væri í hættu stödd . Norskir fjölmiðlar segja , að þegar að var komið hafi konan verið með áverka eftir hníf . Hún var með lífsmarki þegar hún fannst en lést eftir að bráðaliðar komu á staðinn . Sonur konunnar er nú í umsjón barnaverndaryfirvalda í Mandal .